Anadi ussnan iwumi i nekker yerza-aɣ nekkni s yimaziɣen, s leqbayel, imi icudd ɣer waṭas n tamiwin. Seg tama tussnant aselmed n tutlayt tamaziɣt mazal ur yessaweḍ ara ad yerfed s uqerru, imi aṭas n wuguren d yisteqsiyen ur nufi tifrat. Nebɣa ad nili seg wid ara dyesbegnen tilawt n unnar, s wuguren-is akken ahat ad yekker wawal fell-as neɣ ad as-kkren yimussnawen akken iwata, ad t-sğuğğgen ad t-snernin, i uzekka n tmaziɣt-agi, ad as-meslen abrid iqeɛden s tgejda iseḥḥan akken ad yeṭṭef uselmed n tmaziɣt adeg i as-iwulmen gar tutlayin, neɣ nnig-sent.